Ürituskorraldus

Ürituskorraldus (inglise keeles event management) on projektijuhtimise rakendus ürituse läbiviimisel.

Ürituskorralduse hulka loetakse enamasti ürituse eelarve koostamist, vajalike lubade hankimist, ajakava koostamist, toimumiskoha valimist, esinejate kaasamist, kujunduse valimist ja paigaldamist, turvalisuse tagamist ja toitlustamist.

Ürituskorraldust võib rakendada eri suuruses ürituste korraldamisel alates olümpiamängudest kuni ettevõttesiseste koosolekuteni.

Ettevõtted, huvirühmad ja heategevusorganisatsioonid korraldavad üritusi, et teha reklaami, luua ärisuhteid või tähistada saavutusi.

Ürituskorraldus üks üheksast kultuurikorralduse valdkonnast .

 Üritus või sündmus? 
Eesti Keele Instituudi sõnastike ja keelenõuannete kohaselt saab korraldada üritusi, mitte sündmusi. "Eesti keele seletava sõnaraamatu" andmetel on üritus "ettevõtmine, tegutsemine mingil eesmärgil" ja sündmus "juhtuv või juhtunud asi, nähtus, olukord". Teisisõnu: sündmusi ei saa korraldada, sest need juhtuvad iseenesest. Ürituse tõlgendamine nurjunud katseks pole selles kontekstis põhjendatud.

 Ürituseliigid 
Üritusi võib liigitada näiteks sisu, vormi, eesmärgi, külastajate arvu ja sihtrühma põhjal.

+ Ürituseliigid Kultuuriüritused
 festivalid
 karnevalid
 religioossed üritused
 paraadid
 kultuuripärandiga seotud üritusedSpordiüritused
 profisportlastele korraldatud üritused
 harrastussportlastele korraldatud üritused
 terviseedenduslikud üritused  Kunsti- ja meelelahutusüritused
 kontserdid
 etendused
 näitused ja väljapanekud
 auhinnatseremooniadKoosolekud, koolitus- ja teadusüritused
 seminarid, töötoad
 kongressid, konverentsid
 sümpoosionid  Äri- ja kaubandusüritused
 messid, turud, laadad
 demonstratsioonid, esitlused
 väljapanekud
 koosolekud ja konverentsid
 reklaamüritused
 heategevusüritused Rekreatiivsed üritused
 spordi- ja mängulised üritused meelelahutuse eesmärgil
 meelelahutusüritusedEraüritused, isiklikud üritused
 aastapäevad
 perekondlikud tähtpäevad
 peod, galad
 kokkutulekud Poliitüritused
 ametisseastumised
 eriti tähtsate isikute külastused
 poliitkampaaniad 

 Turundusvahend 
Ürituskorraldust võib kasutada strateegilise turunduse ja kommunikatsiooni tööriistana, mida kasutavad igas suuruses ettevõtted. Seda kasutatakse, et suhelda olemasolevate ja potentsiaalsete klientidega. Näiteks reklaamile orienteeritud ürituste alla võib lugeda pressikonverentsid, promoüritused ja tooteesitlused.

 Üritusekorraldaja 
Üritusekorraldaja on isik, kes planeerib ja viib ellu ürituse, võttes vastutuse loominguliste, tehniliste ja logistiliste aspektide eest. Siia kuulub ürituse üleüldine ülesehitus, reklaam, audiovisuaalne produktsioon, eelarve ja ajakava koostamine, logistiliste lahenduste leidmine ja erinevad läbirääkimised.

 Haridus 
Järjest rohkem on ülikoole, mis korraldavad kursuseid ja annavad kraadiõpet ka üritus- ja kultuurikorralduses. Lisaks akadeemilistele kursustele on palju ühinguid, mis korraldavad kursusi selle valdkonna väljaõppevajaduste rahuldamiseks. Õpingud sisaldavad planeerimiseks vajalike oskuste saavutamist.

 Viited  

Kategooria:Projektijuhtimine